Vuonna 1984
Vuonna 1984 () on englantilaisen George Orwellin vuosina 1945–1949 kirjoittama romaani, joka julkaistiin 1949. Sitä on pidetty Aldous Huxleyn "Uljaan uuden maailman" ohella yhtenä 1900-luvun merkittävimmistä tulevaisuusfiktioista. Teosta sanotaan myös 1900-luvun kuuluisimmaksi englantilaiseksi romaaniksi. Kirjasta on julkaistu kaksi suomennosta, ensimmäinen vuonna 1950 ja uusi suomennos 1999.
Stephenie Meyer
Stephenie Meyer (o.s. Morgan, s. 24. joulukuuta 1973 Hartford, Connecticut) on yhdysvaltalainen kirjailija. Hänet tunnetaan neliosaisesta romanttisesta fantasiasarjasta "Houkutus" (). Kirjasarjan ensimmäinen osa, vuonna 2005 julkaistu "Houkutus", oli Meyerin esikoisteos. Meyerin "Houkutus"-sarjan kirjoja on myyty maailmanlaajuisesti yli 42 miljoonaa kappaletta, ja sarjaa on käännetty 37 kielelle. Vuonna 2005 "Publishers Weekly" -lehti valitsi Meyerin yhdeksi vuoden lupaavimmista uusista kirjailijoista.